stanford-oval/wikipedia huggingface dataset:
Vuoden 1954 jalkapallon maailmanmestaruuskilpailujen karsinnat
Lohko 10

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Jugoslavia | 4 | 4 | 0 | 0 | 4 | 0 | 8 |
|  Kreikka | 4 | 2 | 0 | 2 | 3 | 2 | 4 |
|  Israel | 4 | 0 | 0 | 4 | 0 | 5 | 0 |
Jugoslavia selviytyi MM-kilpailuihin.
Lohko 11

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Brasilia | 4 | 4 | 0 | 0 | 8 | 1 | 8 |
|  Paraguay | 4 | 2 | 0 | 2 | 8 | 6 | 4 |
|  Chile | 4 | 0 | 0 | 4 | 1 | 10 | 0 |
 Peru: Luopui MM-karsinnoista
Brasilia selviytyi MM-kilpailuihin.
Lohko 12

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Meksiko | 4 | 4 | 0 | 0 | 19 | 1 | 8 |
|  Yhdysvallat | 4 | 2 | 0 | 2 | 7 | 9 | 4 |
|  Haiti | 4 | 0 | 0 | 4 | 2 | 18 | 0 |
Meksiko selviytyi MM-kilpailuihin.
Lohko 13

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Etelä-Korea | 4 | 4 | 0 | 0 | 19 | 1 | 8 |
|  Japani | 4 | 2 | 0 | 2 | 7 | 9 | 4 |
 Kiinan tasavalta: Luopui MM-karsinnoista
Etelä-Korea selviytyi MM-kilpailuihin.
WestStar

| WestStar Oy |
| --- | --- |
Yritysmuoto:  osakeyhtiö
Kotipaikka:  Lahti
Toimiala:  moniala
Henkilöstö:  126
Kotisivu:  www.weststar.fi
Infobox OKVirheellinen NIMI-arvo: 
WestStar on suomalainen monialakonserni. Konsernin emoyhtiö on WestStar Oy.
WestStar Oy sijoittaa omistamiinsa tytäryrityksiin pääomaa ja liiketoimintaosaamista pitkäjänteisesti. Konsernilla on liiketoimintaa kone- ja tukkukaupassa, elintarviketeollisuudessa, rahoitusalalla sekä kiinteistöjen hallinnassa ja vuokrauksessa. Konsernin lemmikkieläimiin keskittyneeseen liiketoimintaklusteriin kuuluvat ravi- ja ratsutarvikkeita valmistava ja maahantuova Velj.Wahlstén, Rahulan Rehun lemmikkitarvikemyymäläketju WILLI  sekä Kennel-Rehu. Vuonna 2020 WestStar työllisti 132 henkilöä Suomessa.
J.W.-Yhtiöt Oy on WestStar-konsernin rahoitusalalla toimiva tytäryhtiö. Yhtiön palveluita ovat kulutusluotot ja yrityslainat. J.W-Yhtiöt on toiminut vuodesta 2006. Vuonna 2019 kuluttaja-asiamies vaati J.W.-yhtiöiden maksettavaksi 50 000 euron uhkasakkoa luottosopimusten harhaanjohtavan markkinoinnin takia.
Aiheesta muualla

WestStar
Matti Hiltunen

Matti Hiltunen voi tarkoittaa ainakin seuraavia henkilöitä:
Matti Hiltunen (jalkapalloilija)
Matti Hiltunen (poliitikko)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Hiltunen”, voi hakea sivunnimihaulla, laajalla sivunnimihaulla tai tekstihaulla.
Mikroturbulenssi

Mikroturbulenssi (ξ ,ksii, ksi, xi, vturb ) on tähtitieteessä luku, jolla mitataan tähden pinnan rauhallisuutta spektristä. Auringon mikroturbulenssi ξO on 1,20 km/s. Mikroturbulenssin maksimiraja on 5 km/s. Mikroturbulenssi leventää spektriviivoja. 
Sykkivillä jättiläistähdillä sykkimisen aiheuttamat shokkiaallot vahvistavat mikroturbulenssia.
Mikroturbulenssilla tarkoitetaan myös pienen mittakaavan pyörteisyyttä Maan ilmakehässä tms.
Varsinkin suurissa jättiläistähdissä esiintyy jopa 50 km/s suuruista makroturbulenssia, sillä jättiläistähdissä
konvektiorakeet eli granulat ovat huomattavan suuria.
Mike Rutherford

Mike Rutherford esiintymässä Genesiksen kanssa vuonna 2007.
Mike Rutherford (oikealta nimeltään Michael John Cleote Crawford Rutherford, s. 2. lokakuuta 1950 Guilford, Surrey) on englantilainen muusikko. Käydessään Charterhousen koulua hän liittyi Genesis-yhtyeeseen, jonka Peter Gabriel ja Tony Banks olivat juuri perustaneet. Yhtyeestä tuli 1970-luvulla yksi tärkeimmistä ja menestyksekkäimmistä progressiivista rockia esittäneistä kokoonpanoista. Rutherford soitti yhtyeessä aluksi bassoa ja 12-kielistä kitaraa, mutta toisen kitaristin Steve Hackettin erottua yhtyeestä Spot the Pigeon -EP:n julkaisun jälkeen vuonna 1977 Rutherford otti itselleen kaiken vastuun yhtyeen kitaraosuuksista.
Genesiksen aiemmissa kokoonpanoissa Rutherford loi yhtyeelle ominaisen soundin omaperäisellä tavallaan käyttää bassokitaraa, 12-kielistä kitaraa ja pedaaleilla ohjattavaa bassosyntetisaattoria. Usein hän käytti jokaista näistä saman kappaleen eri osissa, kuten kappaleissa ”Supper’s Ready”, ”Firth of Fifth” ja ”The Cinema Show”. Keikkatilanteissa Rutherford käytti usein kaksikaulaista bassoa ja 12-kielistä kitaraa mahdollistaakseen tällaisten kappaleiden esittämisen.
Genesiksen taukojen aikana Rutherford on esiintynyt myös oman Mike and the Mechanics -yhtyeensä kanssa sekä levyttänyt kaksi soololevyä, Smallcreeps Day (1980) ja Acting Very Strange (1982).
Mikrouni

Mikrouni on lyhyt, yleensä vain muutaman sekunnin kestävä tila, jonka aikana ihminen on unessa. Mikrounijaksoja ilmenee etenkin pitkän valvomisen seurauksena. Mikrounet ovat varsin tavallisia myös valvottaessa aamuyöllä ihmisillä, jotka noudattavat yleensä normaalia unirytmiä. Väsyneen ihmisen silmien räpytykset voivat lisääntyä ja hidastua. Nukahtaminen mikrouneen voi tapahtua ihmisen itse sitä tajuamatta. Jos mikrounijakso ilmaantuu esimerkiksi autoa ajettaessa, seurauksena voi olla liikenneonnettomuus. Mikrounen aikana otetussa aivojen sähkökäyrässä (EEG) todetaan valvetoiminnan häviävän, ja sen tilalle ilmaantuu hitaampia theta-jaksoja. Samalla todetaan hitaita silmien liikkeitä.
Marko Turunen

Marko Turunen vuonna 2008.
Marko Turunen (s. 24. maaliskuuta 1973 Kotka) on suomalainen sarjakuvapiirtäjä. Turuselta on julkaistu albumit Rakkautta viimeisellä silmäyksellä, Pohja, Tiskipäiväkirja, Kuolema kulkee kintereillä, Lihat puntarissa, Supernormal, Marko Turusen elämä, Hanhenmarssia e-mollissa, Ufoja Lahdessa ja ADHD-Sheikki 1–4. Turunen on saanut Suomen sarjakuvaseuran Puupäähatun.
Turuselle myönnettiin valtion kolmivuotinen taiteilija-apuraha 2021.
Aiheesta muualla

Kotisivut
Marko Turunen - Napa Agency
Miesten yleisluistelun maailmanmestaruuskilpailut 1908

Yleisluistelun maailmanmestaruudesta kilpailtiin Davosissa 8.-9. helmikuuta 1908. Norjan Oscar Mathisen voitti kolme matkaa ja maailmanmestaruuden. Mestaruuteen ei enää vaadittu välttämättä kolmea voittoa, vaan sijoitukset määrättiin sijalukupistein. Loppupisteissä huomioitiin vain kaikki matkat luistelleiden sijoitukset.
Tulokset

| sija | kilpailija | maa | pisteet | 500 m | 5000 m | 1 500 m | 10 000 m |
| --- | --- | --- | --- | --- | --- | --- | --- |
| 1 | Oscar Mathisen |  Norja | 13 | 54,4 (14) | 8.55,4 (1) | 2.20,8 (1) | 18.01,8 (1) |
| 2 | Martin Sæterhaug |  Norja | 13.5 | 46,2 (4) | 9.04,4 (4) | 2.23,4 (2) | 18.28,6 (5) |
| 3 | Moje Öholm |  Ruotsi | 15 | 45,2 (2) | 9.04,8 (5) | 2.23,6 (4) | 18.30,2 (6) |
| 4 | Gunnar Strömstén |  Suomi | 16 | 47,2 (7) | 9.01,6 (3) | 2.25,4 (7) | 18.04,0 (2) |
| 5 | Antti Wiklund |  Suomi | 16 | 47,4 (8) | 9.01,4 (2) | 2.24,2 (5) | 18.24,0 (4) |
| 6 | Thomas Bohrer |  Itävalta | 19.5 | 46,2 (4) | 9.42,8 (8) | 2.27,6 (9) | 18.21,2 (3) |
| 7 | Arne Schrey |  Suomi | 23 | 46,4 (6) | 9.07,6 (6) | 2.24,4 (6) | 18.55,2 (8) |
| 8 | Jean Pettersson |  Ruotsi | 30 | 48,4 (10) | 9.53,0 (9) | 2.29,8 (11) | 18.53,0 (7) |
| 9 | Ejnar Sørensen |  Tanska | 36 | 49,6 (11) | 10.26,4 (15) | 2.34,0 (13) | 19.07,4 (9) |
| 10 | Frederick Dix |  Yhdistynyt kuningaskunta | 38 | 51,6 (13) | 9.54,0 (10) | 2.35,0 (14) | 19.11,4 (10) |
|  | Johan Wikander |  Suomi | - | 44,8 (1) | 9.20,6 (7) | 2.23,4 (2) | NS |
|  | Sigurd Mathisen |  Norja | - | 45,4 (3) | 9.56,4 (11) | 2.26,2 (8) | NS |
|  | Franz Fredrik Wathén |  Suomi | - | 47,4 (8) | 10.00,8 (12) | 2.27,8 (10) | NS |
|  | Franz Schilling |  Itävalta | - | 50,4 (12) | 10.07,2 (13) | 2.32,0 (12) | NS |
|  | Henny Kalt |  Alankomaat | - | NF | 10.18,6 (14) | NS | NS |
Metro 2033 (videopeli)

| Metro 2033 |
| --- | --- |

Kehittäjä:  4A Games
Julkaisija:  THQ Deep Silver (Redux-versio)
Jakelija:  Steam, GOG.com, Microsoft Store, Nintendo eShop, PlayStation Store ja Epic Games Store
Ohjaaja:  Andrew Prohorov
Suunnittelija:  Vyacheslav Aristov
Käsikirjoittaja:  Dmitry Glukhovsky Andrew Prohorov Vyacheslav Aristov
Taiteilija:  Andrey Tkachenko
Säveltäjä:  Alexey Omelchuk
Pelisarja:  Metro 2033
Pelimoottori:  4A Engine
Julkaistu:  Windows, Xbox 360NA 16. maaliskuuta 2010EU 19. maaliskuuta 2010 PlayStation 4, Xbox OneNA 26. elokuuta 2014EU 29. elokuuta 2014 Linux 11. joulukuuta 2014 OS X 14. huhtikuuta 2015
Lajityyppi:  ensimmäisen persoonan ammuntapeli, selviytymiskauhu
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 16  USK 18 
Alusta:  Microsoft Windows, Xbox 360, PlayStation 4, Xbox One, Linux, OS X
Lisenssi:  Suljettu lisenssi
Jakelumuoto:  DVD, Steam, Blu-ray, Digitaalinen lataus
Lisää peliartikkeleitaVideopelien teemasivulla
Infobox OK       : 
Metro 2033 on 4A Gamesin kehittämä ja THQ:n julkaisema ensimmäisen persoonan ammunta- ja selviytymiskauhupeli. Peli julkaistiin vuonna 2010 Microsoft Windowsille ja Xbox 360:lle sekä vuonna 2014 PlayStation 4:lle, Xbox Onelle, Linuxille ja OS X:lle. Metro 2033 perustuu venäläiskirjailija Dmitri Gluhovskin samannimiseen tieteisromaaniin.
Peli sai vuonna 2013 jatko-osan Metro: Last Light. Vuonna 2014 sarjan kaksi ensimmäistä osaa julkaistiin päivitettyinä Redux-versioina.
Pelaaminen

Metro 2033 yhdistää ammunta- ja hiiviskelykohtia. Missään vaiheessa hiiviskely ei kuitenkaan ole pakollista. Pelimaailma ei ole avoin, vaan erittäin lineaarinen. Pelin tekoäly pystyy heittämään putkipommeja, suojautumaan ja perääntymään pelaajan lähestyessä.
Juoni > Hahmot

Artyom on pelin protagonisti. Hän syntyi hieman ennen ydinsotaa ja on asunut lähes koko elämänsä metrotunnelissa. Hänestä tulee tuorein jäsen sotilaiden joukkoon. Artyom kykenee kommunikoimaan mustien kanssa.
Miller on sotilasarmeijan eversti ja johtaja.
Ulman on yksi armeijan ylempiarvoisimpia komentajia.
Hunter on parhaimpia ihmiskunnan sotilaita, Artyomin esikuva ja innoittaja seikkailulleen. Katoaa tehtävässä pelin alussa.
Pavel on Ulmanin tapaan ylempiarvoinen sotilas Metron armeijasta. Hän auttaa Artyomia etenemään vaunulla tunneleissa, ja räjäyttää itsensä ja mutatoituneita rottia pelastaakseen Artyomin.
"Bourbon" on alkoholisoitunut, pätevä sotilas, joka auttaa Artyomia eteenpäin tehtävässään. Hänet ammutaan.
Khan on mystinen kulkuri, joka ilmaantuu Artyomin luo lähes heti Bourbonin kuoltua. Tietää paljon uuden maailman ilmiöistä.
Juoni > Tarina

Vuonna 2013 käytävä ydinsota tuhoaa miltei kaiken elollisen maapallolta ja muuttaa planeetan joutomaaksi aiheuttamalla ydintalven ja tekemällä ihmiselämän mahdottomaksi. Noin 40 000 ihmistä onnistuu kuitenkin pakenemaan suojaan Moskovan metrotunneleihin. Vuoteen 2033 mennessä metrotunnelit ovat kehittyneet tuhansien ihmisten kodiksi.
Nuori 20-vuotias mies Artyom saa tehtäväkseen tuhota ihmiskunnan rippeiden suurimman uhan, Mustat (engl. Dark Ones), jotka pystyvät vaikuttamaan ihmismieleen ja saamaan parhaimminkin varustetun sotilaan järjiltään. Artyomilla on kuitenkin harvinainen kyky saada yhteys Mustiin, ja hän lähtee ystäviensä avulla matkustamaan kohti Polista, metron keskusta, ja varoittamaan ihmisiä suuresta uhasta.
Vastaanotto

Peli on saanut GameSpotin arvostelussa arvosanaksi 8.0/10.
Aiheesta muualla

Metro 2033 MobyGamesissa (englanniksi)
Yvette Nipar

| Yvette Nipar> Henkilötiedot |
| --- | --- |
Syntynyt: 20. lokakuuta 1964 (ikä 59)  Los Angeles, Kalifornia
Näyttelijä
Taiteilijanimet:  Yvette Niper Yvette Napier Yvette Naipar
Aktiivisena:  1986–
Merkittävät roolit:  Lisa Madigan (RoboCop) Kate Jensen (Walking Tall: The Payback)
Aiheesta muualla
IMDb 
Elonet
Yvette Nipar (s. 20. lokakuuta 1964 Los Angeles, Kalifornia) on yhdysvaltalainen näyttelijä, joka tuli tunnetuksi televisiosarjoista 21 Jump Street ja RoboCop. Sarjojen jälkeen hän usein esiintyi vierailevissa rooleissa. Nipar esitti myös pääosaa yhdessä Kevin Sorbon kanssa elokuvan Walking Tall jatko-osissa Walking Tall: The Payback ja Walking Tall: Lone Justice.
Aiheesta muualla

A Tribute to Yvette Nipar
TV.com (Arkistoitu – Internet Archive)
Mikko Simos

Mikko Simos (s. 24. maaliskuuta 1976) on suomalainen keskimatkojen juoksija. Hän edustaa Helsingin Kisa-Veikkoja ja hänen valmentajinaan toimivat Seppo Siivonen, Ilkka Äyräväinen ja Esko Sohlo. Kalevan kisoista Simos on voittanut pronssia 800 metrin juoksussa vuonna 1999. Lisäksi hän on saavuttanut viestijuoksun SM-kilpailuissa 4 x 400 metrin viestijuoksussa kultaa vuonna 1996, hopeaa vuonna 1999 ja pronssia vuonna 1997.
West (tuotemerkki)

| West |
| --- | --- |
Tunnuslause:  Test the West!
Tuotetyyppi:  Savuke
Omistaja:  Imperial Tobacco
Valmistaja:  Reemtsma
Alkuperämaa:   Saksa
Perustettu:  1981
Infobox OKNimi-testi OK: 
Westin logo McLarenin Formula 1 -autossa
West on saksalainen savukemerkki, joka ilmestyi Saksassa markkinoille vuonna 1981. Tuotteen omistaa brittiläinen tupakkayhtiö Imperial Tobacco. Tuotetta myydään yli 90 maassa.
West on sponsoroinut Formula 1 -sarjassa kahta tallia. Vuosina 1985–1989 tuotteen logot koristivat saksalaistalli Zakspeedin autoja. Vuosina 1997–2005 West toimi McLaren-tallin pääsponsorina.
Westin mainos Berliinin muurilla 1989
Suomessa myytävät West-tuotteet

| Aski | Askin väri | Tervaa | Nikotiinia | Hiilimonoksidia |
| --- | --- | --- | --- | --- |
| West Blue | sininen | 7 mg | 0,6 mg | 7 mg |
| West Red | punainen | 10 mg | 0,8 mg | 10 mg |
| West Polar | vaalean- sininen | 6 mg | 0,5 mg | 7 mg |
| West Silver | hopea | 3 mg | 0,3 mg | 3 mg |
| West White (ent. Ultra-kevyt Ykkönen) | valkoinen | 1 mg | 0,1 mg | 3 mg |
Lisäksi West Bluesta on saatavana pitkä 100's versio sekä ohut Blue QS -naisten pillisavuke.
Keväällä 2013 West Bluesta tuli markkinoille myös lisäaineeton versio, West Source.
| Puru | Paketin väri | Määrä |
| --- | --- | --- |
| West Blue | sininen | 30 g |
| West Red | punainen | 30 g |
| West Source | Ruskea | 30 g |
Mikrotubulus

Mikrotubulukset hermosolun viejähaarakkeessa. Solun runko punaisella värillä, alhaalla oikealla ympyrässä: 16. Viejähaarake, 20. Mikrotubulukset
Mikrotubulukset eli mikroputket muodostavat mikro- eli aktiinifilamenttien ja välikokoisten säikeiden kanssa solun tukirangan. Niiden läpimitta on noin 24 nm ja ne muodostuvat yhteenliittyneistä α- ja β-tubuliinidimeereistä jotka ovat proteiineja. Mikrotubulus on polaarinen molekyyli, joka kasvaa vain plus-päästään. Sen miinuspää kiinnittyy mikrotubuluksia organisoivaan keskukseen (engl. Microtubule organizing center, MTOC) gammatubuliinien välityksellä. MTOC toimii eläinsolussa sentrosomina. Mikrotubulukset ovat erittäin epästabiileja, mikä mahdollistaa niiden muodostaman verkoston nopean uudelleenorganisoinnin solun sisällä. Useat mikrotubuluksiin liittyvät proteiinit voivat myös joko vahvistaa tai heikentää putken vakautta.
Mikrotubuluksilla on useita merkittäviä tehtäviä. Mitoosissa ja meioosissa kromosomit jaetaan tytärsoluihin mikrotubulusten ja niihin liittyvien moottoriproteiinien avulla. Nillä on tärkeä tehtävä myös solunjakautumisessa. Mikrotubulusten ja niihin liittyvien moottoriproteiinien muita tehtäviä soluissa ovat muun muassa kalvorakkuloiden kuljetus solulimakalvoston ja Golgin laitteen välillä sekä Golgin laitteen jälleenmuodostus solun jakautumisen jälkeen. Lisäksi mikrotubulukset osallistuvat keskusjyvästen ja värekarvojen muodostukseen. Värekarvan liikkeet perustuvat mikrotubulusten liukumiseen toisiinsa nähden eri puolilla värekarvaa.
Hermosolujen viejähaarakkeiden kasvaessa niiden tukirangan mikrotubulusten rakentumista edistävät ja niiden toimintaa suojaavat tau-proteiinit.
Wikimedia Commonsissa on kuvia tai muita tiedostoja aiheesta .
Mikrotuki

AT&T:n eräs mikrotukikeskus.
Mikrotuki (engl. technical support) on yrityksen tai jonkin laitoksen tietotekniikkaa hallitseva yksikkö, jonka tehtävänä on antaa tietoteknistä apua tietokoneiden käyttäjille sekä hoitaa ja ylläpitää muuta työalueella olevaa tietotekniikkaa. Näitä ovat muun muassa koneiden ja verkon virhetilanteiden selvittely, ohjelmien asennukset sekä käyttäjien neuvonta pulmatilanteissa.
Mikrotuki voidaan jakaa kahteen osaan, etä- ja lähimikrotukeen.
Aikaisemmin mikrotuen sijasta käytettiin yleisimmin nimitystä ATK-tuki, mutta termin käyttö on kuitenkin vähentynyt, sillä nykyään käyttäjien tavallisimmiksi työvälineiksi ovat tulleet mikrotietokoneet, ja myös nimitys on näin vaihtunut mikrotueksi.
Yvoire

Yvoire sijaitsee Genevenjärven etelärannalla.
Yvoire (arpitaaniksi Ivouère) on kunta Ranskan Auvergne-Rhône-Alpesin alueella Haute-Savoien departementissa. Genevenjärven etelärannalla lähellä Sveitsin rajaa sijaitsevan kunnan asukasluku vuonna 2014 oli 925. Kunta kuuluu departementissaan Sciezin kantoniin Thonon-les-Bainsin arrondissementissa, mutta se kuuluu myös lounaispuolellaan sijaitsevan Sveitsin Geneven esikaupunkialueeseen. Geneveen on matkaa vain kolmisenkymmentä kilometriä.
Keskiaikaisista rakennuksistaan ja kesäisistä kukkaistutuksistaan tunnettu Yvoire on kauneimpien ranskalaiskylien järjestön Les Plus Beaux Villages de France jäsen.
Aiheesta muualla

Kuvia tai muita tiedostoja aiheesta Yvoire Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Yvoire
Käännös suomeksi
Mikael Backlund

| Mikael Backlund |
| --- | --- |

Henkilötiedot
Syntynyt: 17. maaliskuuta 1989 (ikä 35) Västerås, Ruotsi
Kansalaisuus:   Ruotsi
Jääkiekkoilija
Lempinimi:  Mickis
Pelipaikka:  keskushyökkääjä
Maila:  vasen
Pituus:  184 cm
Paino:  90 kg
Seura
Seura:  Calgary Flames
Sarja:  NHL
Pelinumero:  11
Pelaajaura
Pääsarjaura:  2009–
Aik. seurat:  Västerås IK (Allsv.)
NHL-varaus:  24. varaus, 2007 Calgary Flames
Mikael Backlund (s. 17. maaliskuuta 1989 Västerås, Ruotsi)  on ruotsalainen jääkiekkoilija, joka pelaa Calgary Flamesissa. Hän osaa pelata sekä keskellä että laidassa. Backlundin vahvuuksiin kuuluu liike ja pelisilmä. Hän on hyvä aloittaja ja kahden suunnan hyökkääjä.
Ura

Backlund on Västerås IK:n kasvatti. Hän pelasi ensimmäiset miesten pelinsä kaudella 2005–2006 HockeyAllsvenskanissa, jolloin vasta 16-vuotias Backlund sai tililleen 12 ottelua. Kaudella 2006–2007 hän pelasi 18 miesten peliä, mutta kausi jäi lyhyeksi polvivamman takia ja Backlund pelasi loppukevään lähinnä Västeråsin junioreissa. Kesällä 2007 Calgary Flames varasi Backlundin ensimmäisellä kierroksella 24. pelaajana.
Kauden 2007–2008 Backlund pelasi Västeråsissa. Hän teki kauden jälkeen kolmen vuoden tulokassopimuksen Flamesin kanssa. Backlundin kausi 2008–2009 alkoi vielä lainalla Västeråsissa, mutta hän siirtyi Flamesin organisaatioon nuorten MM-kilpuilujen jälkeen. Backlund pelasi ensimmäisen NHL-ottelunsa 8. tammikuuta 2009 New York Islandersia vastaan. Loppukausi kului kuitenkin WHL-joukkue Kelowna Rocketsissa. Backlund voitti Rocketsissa WHL:n mestaruuden ja hän oli pudotuspelien paras maalintekijä 13 osumallaan. Hänet valittiin myös CHL:n viikon pelaajaksi 21. huhtikuuta 2009.
Backlund pelasi kauden 2009–2010 kokonaan Flamesin organisaatiossa. Hän pelasi suurimman osan kaudestaan vielä farmijoukkue Abbotsford Heatissa, mutta pääsi pelaamaan myös 23 NHL-ottelua tehoin 1+9=10. Backlund teki ensimmäisen NHL-maalinsa 28. tammikuuta 2010 Phoenix Coyotesia vastaan. Ensimmäisellä kokonaisella NHL-kaudellaan 2010–2011 hän teki 73 runkosarjaottelussa tehot 10+15=25.
Syyskuussa 2023 Backlund teki Flamesin kanssa kaksivuotisen jatkosopimuksen. Samalla Flames nimesi Backlundin kapteenikseen.
Maajoukkue

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
|  Hopeaa | Slovakia 2011 | jääkiekko |  |
|  Pronssia | Saksa 2010 | jääkiekko |  |
|  Pronssia | Valko-Venäjä 2014 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Tšekki 2008 | jääkiekko |  |
|  Hopeaa | Ottawa 2009 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
Backlund kuului ikäkausimaajoukkueiden vakionimiin. Hän pelasi alle 18-vuotiaiden MM-kilpailuissa vuosina 2006 ja 2007. Vuonna 2007 Backlund voitti pronssia ja hän voitti turnauksen maalipörssin kuudella osumallaan. Backlund pelasi alle 20-vuotiaiden MM-kilpailuissa vuosina 2008 ja 2009. Hän voitti molemmista hopeaa. Backlund oli vuoden 2009 kisoissa Ruotsin paras maalintekijä viidellä osumallaan.
Aikuisten MM-kilpailuista Backlundilla on kultaa 2018, hopeaa 2011 sekä pronssia 2010 ja 2014.
Muuta

Backlundin eno on entinen Ruotsin maajoukkueessakin pelannut jalkapalloilija Gary Sundgren.
Backlund on suomalaistaustainen. Hänen isovanhempansa ovat kotoisin Tampereelta sekä Nokialta.
Yli-Ansiojärvi

| Yli-Ansiojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°18′34″N, 24°36′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  metsäoja 
Järvinumero:  35.773.1.020
Mittaustietoja
Pinnankorkeus:  128 m  
Rantaviiva:  0,796 km  
Pinta-ala:  3,177 ha  
Saaria:  ei saaria 
 fiYli-Ansiojärvi 
Yli-Ansiojärvi  on Pirkanmaalla Pälkäneellä  sijaitseva järvi.
Maantietoa

Järven pinta-ala on 3,2 hehtaaria ja se on 350 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Iso-Roineen alueeseen (35.773) se kuuluu. Järven vedenpinnan korkeus on 128 metriä mpy.